# data[].attributes.headline
סרטון על הבאת המדיה 

# data[].attributes.body
סרטון על הבאת המדיה אלינו הביתה

# data[].attributes.attachment_link.readable_text
פיונה פוטר עומדת בראש ארגון אשר שם לו למטרה לפתח את מיומנויות התקשורת והדיבור של סטודנטים. בהרצאה זו מספקת טיפים ותובנות שרלוונטים לכולנו

צפייה בהרצאות ברשת הפכו לדבר שבשגרה בשנים האחרונות. אתרים כמו יוטיוב הפכו את המלאכה לפשוטה מאי פעם ואתרים רבים מעלים הרצאות והדרכות מעניינות לרווחת הגולשים. במקביל, לפעמים נדמה שאנחנו מוצפים בעודף מידע, ומנת יתר של הרצאות דווקא בימים שאין לכם יותר מידי זמן, עשויה להיות לא יעילה. את השילוב היעיל בין זמן, עניין ותועלת מבצעים יפה מאוד ב-TED ובמקומות אחרים.

אנחנו בגיקטיים עוברים על מגוון רחב של הרצאות והדרכות ברשת ומאחר וכך החלטנו להציע לכם הרצאה מעניינת שאיתרנו מידי שבוע. לפעמים היא תהיה הרצאה קצרה מ-TED, לפעמים ממקומות אחרים, ולפעמים היא תהיה הרצאה ארוכה יותר. מה שבטוח - זאת תהיה הרצאה מעניינת.

אז אם יש לכם כמה דקות פנויות במהלך סוף השבוע, אתם מוזמנים להצטרף אלינו להרצאה וללמוד משהו חדש ומעניין.

אלופים בהקלדה, חלשים בדיבור

לפעמים נדמה כי בעידן הדיגיטלי בו שיטת התקשורת הפופולארית בין בני אדם בכלל היא באמצעות טקסט, הפכנו כולנו לקלדנים מאוד מקצועיים אך בכל הקשור לדיבור פנים מול פנים, המצב שונה לגמרי. פיונה פוטר (Fiona Potter) העומדת בראש ארגון ״Rock The Talk״ העוזר לסטודנטים ללמוד לדבר בפני קהל בבטחון ובצורה משכנעת משתפת במספר טיפים רלוונטים לרבים מאיתנו.

*איכות הסאונד של ההרצאה לא מאוד איכותי אך תוכנה מומלץ ביותר

Finding your Voice in a Digital World | Fiona Potter
במסגרת פינת הרצאות השבוע הופיעו לאחרונה:
את הרשימה המלאה של ההרצאות הקודמות בסדרה תוכלו למצוא כאן.
יצא לכם להתקל בהרצאה מעניינת ברשת שתרצו לחלוק עם כולם? אתם מוזמנים לשלוח לנו הודעה על כך במייל החם, info AT geektime.co.il.

גיקית, Deal With It

# data[].attributes.attachment_link.keywords[]
תקשורת בין אישית

# data[].attributes.attachment_link.authors[].name
הילה חיימוביץ׳

# data[].attributes.attachment_link.title
תקשורת מילולית בעידן הסמארטפונים, יש כזה דבר? [הרצאת השבוע]

# data[].attributes.attachment_link.description
פיונה פוטר עומדת בראש ארגון אשר שם לו למטרה לפתח את מיומנויות התקשורת והדיבור של סטודנטים. בהרצאה זו מספקת טיפים ותובנות שרלוונטים לכולנו צפייה בהרצאות ברשת הפכו לדבר שבשגרה בשנים האחרונות. אתרים כמו יוטיוב הפכו את המלאכה לפשוטה מאי פעם ואתרים רבים מעלים הרצאות והדרכות מעניינות לרווחת הגולשים.

# data[].attributes.headline
מציאות העידן הדגיטלי

# data[].attributes.subject
מציאות העידן הדגיטלי

# data[].attributes.body
תמונה המביאה לנו את העידן הדיגיטלי הביתה מהמחשב

# data[].attributes.attachment_link.provider_name
האקדמית נתניה

# data[].attributes.attachment_link.readable_text
העברת מסרים, זה תמיד היה הסיפור של בני האדם. החל מצקצוק לשון ועד לנאום בחירות. משיחת מסדרון, לצפירה בכביש ומחיאות כפיים - מסרים, מסרים ועוד פעם מסרים. מה שהתחיל מתנועות ידיים וקולות, התפתח לשפה שלמה שהביטויים וההשלכות שלה הולכים ומשתכללים מרגע לרגע. היום, בשנת 2018, תקשורת נמצאת בכל מקום וההשפעות שלה לא פחות ממהפכניות.
עדיין לא בטוחים בחשיבות של התחום? מעולה. בדיוק בשבילכם אספנו את חמשת הסיבות שבגללן אתם חייבים ללמוד תקשורת.

כי אתם חייבים לפתח חשיבה ביקורתית

בעידן הניו-מדיה אנו מוצפים במסרים מכל כיוון - פרסומות, מותגים, תשדירים, כתבות ופוסטים ברשתות החברתיות. למסרים האלה יש מטרה אחת ויחידה - לרכוש את האמון שלנו. כדי להתמודד עם כמות המסרים המאסיבית הזאת ולא להאמין לכל טיעון זול, אתם חייבים לפתח יכולת התבוננות מעמיקה על המציאות. להבין מה קורה ואיך, מי מביע דעה, איפה והכי חשוב - מה האינטרס שעומד מאחוריו. ככה שבפעם הבאה שתראו כתבה בעיתון, פוסט בפייסבוק או פרסומת - תוכלו לשים לב איזו תמונה בחרו לשים לכם, לצד איזו כותרת, באיזה פונט השתמשו, איזו תגובה הם ניסו לעורר בכם ואחר כך להחליט אם אתם מסכימים עם התוכן, או לא.

כי תוכלו להשפיע על השיח הציבורי

בגלל היכולת המהפכנית של התקשורת להקיף אותנו בכל מקום ובכל שעה, רבים משתמשים בה כדי לייצר דעת קהל, מגמות וטרנדים בקצב מסחרר. מיזמים חברתיים גדלו וצמחו ברשתות החברתיות, מובילי דעה פרטיים התחילו לפרוח בפייסבוק וברשת קיימים אינספור פרוייקטים למימון המונים. אבל לכוח הזה יש גם צד בעייתי; שיימינג, שיח פוגעני, יצירת מודלים הגוררים דימוי גוף שלילי ורכילות זולה אלו רק חלק מההשפעות האפשריות של עולם התקשורת החדש. כאנשי תקשורת תהיה לכם אחריות גדולה על הכתפיים - אתם עשויים להחליט אם לשחרר קמפיין פוגעני, איזו ידיעה תככב בעמוד הראשי וכמה מדויק יהיה המידע הכתוב בה. בתרבות, בפוליטיקה ובחיי היומיום - היכולת להשתלב בתפקידי מפתח המשפיעים על השיח הציבורי הינה לא פחות משליחות.

כי יהיו לכם מגוון אפשרויות תעסוקה

אם בעבר איש תקשורת היה מחפש עבודה באולפני רדיו או בדסק חדשות - היום מהפכת התקשורת הביאה לעושר תעסוקתי שלא היה כמותו מעולם. יחסי ציבור, דוברות, ייעוץ תקשורתי, ניהול קמפיינים, קריאייטיב, סושיאל, כותבי תוכן ועוד ועוד. כמו כן, מגוון אפשרויות התעסוקה העומדות בפני איש תקשורת בעידן החדש מאפשרות לו למצוא את הביטוי המדויק ביותר לצרכיו וכשרונותיו, ואף לעשות שינויים תוך כדי תנועה בתחום בו בחר.

כי לא יהיה תאריך תפוגה לרלוונטיות שלכם

בגלל המציאות בה תוכן רץ במהירות במרחב הדיגיטלי, אנשי תקשורת בעידן החדש בודקים, מנסים, טועים ומצליחים בקצב שיא. כשתכנסו לתחום הזה, בו טרנדים באים וחולפים ברגע ותימדדו על סמך היכולת להגיב במהירות ובחדות לאירועים עכשוויים - תהיו חייבים להתעדכן ולהישאר תמיד עם היד על הדופק. המציאות הזו תהפוך אתכם לאנשי מקצוע סקרנים ועדכניים שלא משאירים את פרק הלימוד בחייהם רק לתקופת האקדמיה, אלא מתחדשים מדי יום ולא מאבדים מהרלוונטיות שלהם, גם אחרי עשרות שנים של פעילות.

כי יש לנו הצעה שיהיה לכם קשה לסרב לה

אם הגעתם עד כאן, בטח תשמחו לשמוע שאצלנו באקדמית נתניה נמצא אחד מבתי הספר הטובים ביותר לתקשורת ויחד עם המלגות ואפשרויות המימון שאנחנו מציעים, תוכלו להצטרף להצלחה בלי להפוך את הלימודם לנטל כלכלי בלתי אפשרי. מלגות על רקע סוציו-אקונומי, מלגות לבני זוג, מלגות למצטיינים והכי חשוב - הסדר מימון ייחודי המאפשר סיוע במימון חצי מהתואר. כל זה, לצד מרחבי לימוד חדשניים, סגל מרצים מהשורה הראשונה ושיתופי פעולה עם חברות מובילות בענף שיאפשרו לכם להשתלב בתחום כבר בתקופת הלימודים.

ההשתלבות בשוק תעסוקה שמשתנה ללא הרך ושמציף סטנדרטים גבוהים - הוא האתגר החשוב ביותר עבור אקדמאיים חדשים.

האקדמית נתניה מאפשרים לכם ללמוד את התחומים הכי רלוונטיים בשוק העבודה. האקדמית נתניה מאפשרת זאת בזכות התאמת תכניות הלימוד, סגל הוראה מהשורה הראשונה, ניסיון אקדמי עשיר, יחס אישי, ראייה מעמיקה, סביבת לימודים מתקדמת וצבירת ניסיון מעשי - המאפשרים לסיים את הלימודים עם יתרון משמעותי שיעזור לכם לפתוח את הדלתות הנכונות בעתיד.

האפשרות לסיים את הלימודים עם תואר מוכר ומוערך וגם עם ניסיון מעשי - יהפוך אתכם לרלוונטיים יותר עבור המטרות שלכם בעולם האקדמי והתעסוקי.

נקודת פתיחה מעולה לכניסה לשוק התעסוקה מתאפשרת גם בזכות פרוייקט המצויינות של האקדמית נתניה, אשר נעשה יחד עם החברות המובילות בשוק הישראלי.

הצטרפו אלינו לאחת מתכניות הלימוד הרבות, ותבטיחו לעצמכם להיות רלוונטיים ולהישאר כאלה גם אחרי התואר.

תואר שני מכוון לפרקטיקה בזירה הדיגיטלית

יש רק מסלול אקדמי אחד לתואר שני עם התמחות בשיווק במדיה דיגיטלית שממנו יוצאים מומחים בשיווק ופרסום באינטרנט ובסלולר, קידום בגוגל, מסחר אלקטרוני וניהול קמפיינים דיגיטליים. חושבים על תואר שני בתקשורת? תחשבו AdTech

היום, כאשר כל מודעת דרושים בשוק העבודה כוללת ביטויים כמו 'חיות רשת' ו'אשף שיווק דיגיטלי', ברור שעולם השיווק והפרסום עבר לדיגיטל, ומי שלא עבר יחד איתו מפרסום אנלוגי לתוכן דיגיטלי - נשאר מאחור. עולם השיווק החדש מתקדם בקצב מהיר, ומחייב הבנה בפרפורמנס, פרסום פרסונלי, רב-ערוצי, מבוסס תוכן, דאטה וקהלים. אם המשפט הזה נשמע לכם כמו סינית - אתם כנראה לא עומדים בקצב... בדיוק בשבילכם נולד התואר השני בתקשורת במכללה האקדמית נתניה, היחיד בארץ עם התמחות בטכנולוגיות מדיה מתקדמות. זה המקום שילמד אתכם כל מה שרציתם לדעת על פרסום באינטרנט ובסלולר, קידום ממומן ואורגני, שיווק באמצעות תוכן, עמודי נחיתה, מסחר אלקטרוני ומה לא. אלו לא עוד לימודי תעודה או קורס לשעות הפנאי, אלא תואר שני מקיף ויוקרתי המוכר על ידי המועצה להשכלה גבוהה, ומיועד לקבוצה נבחרת של סטודנטים המיועדים להוביל את תחום השיווק הדיגיטלי בישראל.

"השיווק הדיגיטלי היום הוא חלק בלתי נפרד מהצלחה של כל מותג ועסק", אומר פרופ' מוטי נייגר, דיקן בית הספר לתקשורת במכללה האקדמית נתניה. "הטכנולוגיות המתקדמות שיש היום משנות לחלוטין את האופן שבו עולם השיווק והפרסום מתנהל, ולכן צריך להסתכל עליו במבט פרקטי. לתת לסטודנט כלים מעשיים בתחום, ללמד אותו על מערכות גוגל אדוורדס ודאבלקליק, קניית שטחי פרסום באינטרנט, פילוח קהלים, פייסבוק וכל מה שמומחי שיווק צריכים היום בשוק העבודה". ואכן, זהו המוסד האקדמי היחיד שבמערכת השעות שלו תוכלו למצוא סדנאות מעשיות ומאסטר-קלאס עם ראשי תעשיית השיווק וההייטק בארץ, ומפגשים קבועים עם מובילים בפרסום ויחסי ציבור מהחברות והארגונים הבולטים בישראל. כל אלו מכינים את הסטודנטים לעבודה שאחרי התואר, ומספקים להם גם הבנה של השוק, גם ידע מעשי מהבכירים בתחום וגם היכרות עם אנשי מפתח. יחד עם קורסים תיאורטיים וסמינרים מחקריים המחוברים לשטח, המסלול הזה מסתמן כתואר השני בתקשורת הכי עדכני והכי מבוקש באקדמיה.

המכללה האקדמית נתניה מעניקה תואר שני בתקשורת (Master of Communication) מזה כעשור. המסלול החדש, מעניק לבוגריו תואר שני בתקשורת עם התמחות ייחודית בטכנולוגיית מדיה חדשות, שיווק ופרסום. כאשר משרדי הפרסום ומנהלי השיווק מחפשים מומחי שיווק דיגיטלי, הם פונים בדיוק לבוגרי המסלול הזה: בעלי תואר שני בתקשורת המעוניינים להשתלב בעולם השיווק הדיגיטלי והניו-מדיה וכן לעובדים בתעשיית השיווק, הפרסום ויחסי הציבור שרוצים לעמוד בקצב ולקבל את הידע שחסר להם, לצד התנסות מעשית בתחום.

ויכוח ידוע בתחום התקשורת מנסה לתת תשובה לשאלה האם התקשורת משקפת את המציאות החברתית או דווקא מעצבת אותה. בדיגיטל התשובה לשאלה הזו נפתרה מזמן. התנהגות הצרכנים מוכתבת ונקבעת מתוך התפתחות הטכנולוגיה, ולא להיפך. הסמארטפונים, הזמינות המקוונת, הרשתות החברתיות ומנועי החיפוש - שינו את חיינו ואת הדרך שבה אנו צורכים תקשורת וכל דבר אחר בחיים, בעצם.

"שיטות השיווק והפרסום באינטרנט שונות משיטות השיווק המסורתי, והשיווק הדיגיטלי לא מסתכם בבאנרים פרסומיים כמו בעבר", מסביר פרופ' נייגר. "הוא כולל היום כל כך הרבה מרכיבים, כמו מידע על צרכנים, התמודדות עם תחרות, יצירת שיח ברשת, מהלכים מקוריים שמחפשים איך לעשות את הדברים אחרת והגעה אל הלקוח בכל האמצעים הטכנולוגיים שמקיפים אותו". לכן, במהלך התואר ילמדו הסטודנטים על פרסום אינטראקטיבי, קריאייטיב, ניהול קמפיינים וניהול רשתות חברתיות, מסחר אלקטרוני, כלים למדידה וקידום שיווקי, ועוד היבטים של שיווק באמצעות המחשב והסמארטפון, אתרי האינטרנט והרשתות החברתיות. כל אלה מחייבים הבנה מעמיקה גם בשיווק וגם בטכנולוגיה, ומכאן ייחודו של המסלול, שגם השיעורים התיאורטיים בו מכוונים לשאלות הכי בוערות בתעשייה.

"לעשות את הדברים אחרת היא לא רק אבן דרך להצלחה בשיווק בעידן הדיגיטלי, היא גם המוטו שלנו במסלול החדשני ביותר בלימודי תקשורת, המותאם לדרישות שוק העבודה ולטכנולוגיה המשתנה ללא הרף", מוסיף פרופ' נייגר, ומסביר ש"הלימודים מרוכזים ליום אחד בשבוע ומתקיימים בשעות אחר הצהריים והערב, במשך ארבעה סמסטרים רצופים. המסלול כולו מותאם ללוחות הזמנים של אנשי התעשייה, ומאפשר לימודים במקביל לעבודה. המשמעות היא שתוך מעט יותר משנה קלנדרית אחת מסיימים את התואר השני".

כולם שואפים להגיע רחוק, בטח גם אתם. אבל יש מקום אחד שבו רחוק הוא מילה גסה, וזהו עמוד התוצאות במנועי החיפוש. אם אתם רוצים להגיע רחוק, אבל לדעת איך מביאים את הלקוחות שלכם הכי קרוב לראש הדף - בואו ללמוד מהטובים ביותר איך עושים את זה.

מגישי חדשות וכתבים, עורכי אתרים ודוברים, עולם התקשורת מלא בתפקידים נחשקים מסגנונות שונים, כאשר הדרך אל כולם עוברת דרך לימודי תואר ראשון בתקשורת.
תואר ראשון בתקשורת הוא אחד התארים המקיפים ביותר. במסגרת לימודי התואר נחשפים הסטודנטים למגוון עצום של תחומים הקשורים לעולם התקשורת, ועם סיום הלימודים וקבלת התואר, עומדת בפניהם הבחירה בשלל תפקידים המוצעים לבוגרי תואר זה מתוך מבחר ערוצים - החל מעיתונות כתובה, טלוויזיה, רדיו, פרסום ושיווק, דוברות, יחסי ציבור ועוד.

העיתונות הכתובה היא הבסיס של עולם התקשורת. מאז ומתמיד נחשבו העיתונאים לכלבי השמירה של הדמוקרטיה, חושפי השחיתויות ומגיני חופש הביטוי. תחום העיתונות הכתובה עבר מהפיכה בעקבות הקמת אתרי החדשות באינטרנט, שהפכו את המדיה הכתובה לזמינה, נגישה ודינמית מכל מדיה אחרת, וחיזקו את השפעת המילה הכתובה על ההמונים.
בוגרי תואר ראשון בתקשורת יכולים להשתלב בעבודה בתקשורת הכתובה ככתבים, תחקירנים, עורכי ומנהלי תוכן במערכות העיתונים ובאתרי האינטרנט, ולהשתמש בכישרונם על מנת להביא את העולם אל הקוראים.

אם המדיה המשודרת קרובה יותר ללבכם, תוכלו לבחון אפשרות לעבוד בערוצי הרדיו והטלוויזיה השונים. בוגרי תואר ראשון בתקשורת יכולים להשתלב בעבודה מאחורי הקלעים בתקשורת המשודרת כתחקירנים, עורכים ומפיקים במערכות החדשות ובתכניות הרדיו והטלוויזיה, או למצוא את עצמם בקדמת המסך והמיקרופון ככתבים, קריינים ומגישים.

עבודה בתקשורת המשודרת אינה מוגבלת לתכניות חדשות ואקטואליה בלבד, אלא אפשרית בכל ז'אנר וסגנון, החל מכתבים בערוצי הלייף סטייל ועד מפתחי פורמטים עבור תכניות הריאליטי. כמו כן יכולים בוגרי תואר ראשון בתקשורת להשתלב במדיה הפופולרית בתפקידי בימוי, הפקה, סאונד וצילום. ערוץ קריירה נוסף הפתוח בפני בוגרי תואר ראשון בתקשורת הוא עולם הקולנוע, שם יוכלו בוגרי התואר לעסוק בתפקידים דומים.

עולם הפרסום והשיווק הפך לא מכבר לחלק בלתי נפרד מעולם התקשורת. ערוצי התקשורת השונים הפכו למדיות הפרסום הפופולריות ביותר, ואין כמעט ערוץ תקשורת שלא משלב בתכניו תכנים פרסומיים בצורה כזו או אחרת. בוגרי התואר הראשון בתקשורת יכולים להשתלב בעולם הפרסום והשיווק כתקציבאים, מפיקים ואנשי קריאייטיב. כמו כן יכולים בוגרי התואר לפנות לכיוון של שיווק דיגיטלי ולעסוק בתחום המתפתח של שיווק באינטרנט וברשתות החברתיות.

אם אתם אנשים שאוהבים להסביר ובטוחים במיומנות השכנוע שלכם, תוכלו לנסות להשתלב בתחום הדוברות ויחסי הציבור. גופים רבים מחזיקים מחלקות דוברות ויחסי ציבור גדולות המעסיקות עשרות בוגרי תקשורת שתפקידם לדברר את החברה ולנהל את הקשר בין החברה לבין ערוצי התקשורת. בתפקידים אלו תעבדו בעיקר מול בוגרי תקשורת שבחרו במסלולי קריירה אחרים, ותייצגו את החברה בה אתם עובדים אל מול גופי התקשורת השונים. תפקידים אלו קיימים גם במסגרות הציבוריות, החל מדוברים של גופים ציבוריים וכלה בעוזרים פרלמנטרים האחראים על הקשר עם הבוחר.

תחום התקשורת מאפשר לעסוק בתחום כעצמאי. גם אם עדיין אין לכם מספיק ניסיון ומוניטין לפתוח עסק עצמאי משלכם, תוכלו להשתלב בעבודה כפרילנסרים, ולהעניק שירות לחברות וגופים שונים, ולצבור ניסיון תוך שאתם נהנים מגמישות וגיוון בעבודה, בכמות ובסוג הארגונים להם אתם מעניקים את שירותיכם.

כאמור, כמות אפשרויות התעסוקה לבוגרי תואר ראשון בתקשורת היא אינסופית. בשל העובדה שמדובר בתואר נחשק, ההיצע של בוגרים המבקשים לעבוד בתחום גדול מהביקוש, מה שמעניק יתרון לבוגרים המגיעים לסיום התואר עם ניסיון. לימודי תואר ראשון בתקשורת במכללה האקדמית נתניה מאפשרים לכם לרכוש ניסיון מעשי בתחום, המניח את רשימת התפקידים הנכבדה הזו בהישג ידכם, ומאפשר לכם להצטרף אל בוגרים רבים של המכללה האקדמית נתניה, המועסקים במשרות נחשקות בתחום כמנהלי פיתוח עסקי, דוברים, מנהלי לקוחות במשרדי יח"צ ופרסום, מפיקים ועורכים במערכות עיתונים ותקשורת.

כל החידושים בלימודי התקשורת

כשחושבים על לימודי תקשורת, המחשבה הראשונה שעולה בראשם של רבים היא לימודי עיתונות או טלוויזיה, אך האמת היא שתואר ראשון בתקשורת הוא כבר מזמן הרבה יותר מכך.

בשנים האחרונות עולם התקשורת הולך ומתפתח וערוצי תקשורת חדשים נפתחים כל הזמן. ההתפתחות הטכנולוגית ועידן המדיה הדיגיטלית הופכים את עולם התקשורת לדינמי יותר וזמין יותר, אך יחד עם זאת גם תובעני יותר.

עידן המדיה הדיגיטלית מחייב את בתי הספר לתקשורת להקנות לכלל הסטודנטים הכרות מקיפה עם שלל אמצעי התקשורת והכיוונים הפרקטיים על מנת להכין את הסטודנט לדינאמיות של שוק התקשורת. לצורך השגת מטרה זו, הורחבו לימודי התקשורת עם הזמן, ואל העיתונות הכתובה והתקשורת המשודרת, נוספו ערוצי תקשורת רבים ומגוונים, אשר הופכים את התואר לאחד התארים הדינאמיים והמקיפים ביותר מבחינת חומר הלימוד.

עולם התקשורת מתקדם ומתפתח בקצב מהיר ומתאים את עצמו לשינויים הטכנולוגים והחברתיים. תואר ראשון בתקשורת של המכללה האקדמית נתניה צועד עם הזמן וממשיך לחדש עם סדנאות וקורסים המכשירים את הסטודנטים להתמודדות עם התהליכים המתרחשים בתחום:

הרשתות החברתיות תפסו מקום נכבד בחיינו והפכו לחלק בלתי נפרד משגרת היום יום שלו. באמצעות הרשתות החברתיות אנו מתקשרים עם גופים ציבוריים ועסקיים, כמו גם עם החברים ובני המשפחה. במסגרת התואר הראשון בתקשורת לומדים הסטודנטים כיצד להשתמש במדיה החברתית כערוץ תקשורת לכל דבר, ולנצל את כוחה ליצירת תכנים והעברת מסרים:

פרסום ושיווק ברשתות החברתיות - כמו תחומים רבים, גם תחומי הפרסום והשיווק עשו את דרכם אל הרשתות החברתיות. תלמידי תואר ראשון בתקשורת נחשפים לעולם הפרסום והשיווק ברשת החברתית ולומדים להכיר את הדרכים למקסם את הקשר בין השניים. במסגרת הלימודים, מיטב המומחים בתחומם מספקים לסטודנטים ארגז כלים דיגיטלי לפרסום ולשיווק אפקטיבי במדיה החברתית, הכולל כלים מעשיים חדשים לשיווק ופרסום בעולם המתחדש תדיר. הסטודנטים לומדים להכיר את התהליכים הדינמיים בשוק השיווק והפרסום במדיה החברתית, את אפיקי השיווק בפייסבוק ואת הפרסום הממומן ולומדים לנצל אותם ליצירת השילוב הנכון ביותר לשיווק.

טלוויזיה בעידן הרשתות החברתיות - מהפכת הרשתות החברתיות לא פסחה גם על תחום הטלוויזיה, אשר עושה שימוש ביתרונות של הרשתות החברתיות על מנת לממש את הפוטנציאל הגלום בשילוב בין השתיים. סדנא ייחודית במכללה האקדמית נתניה מכשירה את הסטודנטים לשילוב רשתות חברתיות, אתרים ומנועי חיפוש בתוכניות הטלוויזיה: ממהדורות חדשות ותוכניות תחקיר ודוקו דרך ריאליטי, דרמה ומשדרים מיוחדים בשידור חי. במסגרת הסדנא מתוודעים הסטודנטים למדיות הרלוונטיות, לאופי השימוש בהן, הפוטנציאל והסכנות ומתנסים בעבודה בכל השלבים - מהתחקיר המקדים ועד השידור חי.

הטלפונים החכמים הניחו את העולם בכף ידינו והפכו את המכשיר הסלולרי שלנו לעמדת תקשורת אישית ומתוחכמת, המקשרת בינינו לבין העולם. לימודי תואר ראשון בתקשורת מתייחסים אל המכשיר הסלולרי כאל ערוץ תקשורת לכל דבר, ומציעים מגוון קורסים וסדנאות ששמות דגש על העולם הסלולרי, החל מפיתוח אפליקציות לסלולר ועד לפרסום ושיווק באמצעות הסלולר.

פיתוח אפליקציות לסלולר - במסגרת הלימודים לומדים הסטודנטים אפיון ופיתוח אפליקציות לסלולר, ומתנסים במגוון כלים מתקדמים לכתיבת אתרים ואפליקציות ללא צורך בידע בעולם התכנות הממוחשב.

מנועי החיפוש כבר מזמן החליפו את ספרי הטלפונים, האינדקסים והאתרים השונים, שסייעו במציאת מידע באינטרנט, והפכו לשער אל האינטרנט עבור אנשים רבים. במסגרת לימודי התקשורת לומדים הסטודנטים קידום אתרים בגוגל ויצירת קמפיינים שיווקיים ושיווק באמצעות גוגל אדוורדס.

Posted on אוקטובר 12, 2015 by dorit - blog, כללי

בחירת מוסד הלימודים בו אתם מעוניינים ללמוד מורכבת מפרמטרים רבים, אך אין ספק כי אחד השיקולים המשמעותיים ביותר בבחירת מוסד ללימודים גבוהים הוא שכר הלימוד.

עבור רוב האנשים, לימודים גבוהים מגיעים בשלב בחיים בו הם עדיין בתחילת דרכם הכלכלית, אחרי שירות צבאי או לאומי, עובדים בעבודות סטודנטים מזדמנות על מנת לממן את חיי היום יום.

למרות השם שדבק בהן, עבודות סטודנטים אינן מספיקות למימון לימודים גבוהים, ואם לא חסכתם מראש עבור התואר, או שאתם מקבלים סיוע כספי מההורים, תאלצו למצוא מקור הכנסה נוסף למימון הלימודים. הפתרון הטוב ביותר עבור רבים הוא קבלת מלגת לימודים, המסייעת במימון חלק משכר הלימוד ולעיתים את כולו.

לא לכל סטודנט מגיעה מלגת לימודים, אך כמות הסטודנטים המקבלים סיוע מקרנות וגופים שונים גבוהה ממה שאתם חושבים. ישנם מאות סוגים של מלגות לימודים, כך שעם מעט הכוונה נכונה, רבים הסיכויים שגם אתם תמצאו את המלגה המתאימה לכם.

מלגות ממוסד הלימודים

המוסדות האקדמאים בישראל מציעים לסטודנטים מלגות לסיוע בשכר הלימוד, וכן מלגות לסטודנטים פוטנציאליים המתעניינים בלימודים במוסד. המלגות מוענקות לסטודנטים על פי קריטריונים קבועים מראש, ביניהם הצטיינות, פעילות חברתית, מצב סוציו אקונומי ועוד. המכללה האקדמית נתניה לדוגמא, מעניקה עד 10,000,000 ש"ח מלגות מדי שנה לכלל הלומדים בה ואשר עונים על הקריטריונים שקבעה ועדת המלגות, בהתאם לסוגי המלגות השונים. לדוגמא:

מלגות לימודים מקצועיות - מלגות הניתנות לנרשמים למסלול לימודים מסוים. המכללה האקדמית נתניה מציעה מלגות מיוחדות לנרשמים לבית הספר למדעי המחשב והמתמטיקה, וכן לנרשמים למסלול תואר שני בתקשורת, בהתנהגות ארגונית, בנקאות ונדל"ן

מלגות הצטיינות - מלגות הניתנות לסטודנטים שנה א' העונים על תנאי קבלה מחמירים במיוחד, או לסטודנטים של המוסד שהצטיינו בלימודיהם בשנים קודמות.

מלגות חונכות - מלגות המוענקות לסטודנטים אשר בתמורה חונכים סטודנטים משנים נמוכות יותר.

מלגות בוגרים - בנוסף מעניקה המכללה מלגה לבוגריה שסיימו תואר ראשון ומעוניינים להמשיך לתואר שני במכללה.

מלגות התנדבות

מלגות התנדבות הן מלגות הניתנות לסטודנט תמורת השתתפותם בפרויקט התנדבות למען הקהילה. המוכר ביותר הוא פרויקט פר"ח, אשר מעניק מלגות לסטודנטים המשמשים במהלך שנת הלימודים כחונכים לילדים הזקוקים לעזרה לימודית ורגשית.

מלגות על רקע סוציואקונומי

כמעט כל המלגות המוענקות על ידי הגופים השונים, מתייחסות למצב הסוציואקונומי של הסטודנט מבקש המלגה כפרמטר מרכזי לקבלת המלגה. אך ישנם מוסדות חינוך אקדמאים המציעים, בשיתוף עם גופי התנדבות גדולים מהארץ והעולם, גם מלגות לסטודנטים המגיעים מרקעים סוציואקונומים שונים, במטרה לעודד ולחזק את ההשכלה הגבוהה.

מלגות גופים מסחריים

גופים מסחריים רבים (חברות תקשורת, בנקים, קופות חולים ועוד) מציעים תכניות ופרויקטים המעניקים מלגות סיוע, כחלק מהפעילות החברתית והתרומה לקהילה של אותו ארגון. מומלץ לבדוק עם מקום העבודה שלכם, האם הוא מקים תכנית מלגות לעובדיו.

מלגות ייעודיות

גופים רבים מעניקים מלגות לסטודנטים לפי השתייכותם לפלח אוכלוסייה מסוים:

מקום מגורים - רשויות מקומיות רבות מציעות מלגות לימוד לתושביהן הסטודנטים. כך לדוגמא, יכול סטודנט המתגורר בעיר נתניה ב-5 השנים האחרונות, לקבל מלגה בגובה 7.5% משכר הלימוד. בנוסף, על מנת לחזק את ההשכלה הגבוהה בפריפריה, מציעים ארגונים רבים מלגות לסטודנטים הגרים או לומדים בצפון או בדרום הארץ.

השתייכות עדתית - ארגונים תרבותיים מציעים מלגות לצאצאי אותה תרבות. כך למשל מציעה הקרן לקידום החינוך עבור יוצאי עיראק בישראל, מלגות סיוע לסטודנטים יוצאי עיראק עד דור שלישי, וארגון צפון אמריקה למען יהודי אתיופיה מעניק לסטודנטים יוצאי אתיופיה מלגות קיום חודשיות.

מלגות לאוכלוסיית יעד - אינספור קרנות, גופים ועמותות מציעים מלגות לאוכלוסיות יעד שונות - חיילים משוחררים, עולים חדשים, סטודנטים בעלי מוגבלויות, מלגות לנשים, מלגות לסטודנטים חרדים ודתיים, מלגות ליוצאי יחידות צבא מסוימות ועוד.

כאמור, כמות הגופים והארגונים המעניקים מלגות היא גדולה במיוחד. על מנת לסייע לכם באיתור המלגה הרלוונטית לכם, תוכלו לקבל מאגודת הסטודנטים של המכללה האקדמית את חוברת המלגות בה מפורטות כל המלגות הרלוונטיות לתלמידי המכללה האקדמית נתניה.

לייעוץ והכוונה נוספים התקשרו 09-3720048

Tags: תואר שני בתקשורת

אלו משרות פותח בפניך תואר במנהל עסקים? כל אפשרויות התעסוקה עבור בוגרי תואר ראשון במנהל עסקים

השאלה 'מה עושים עם תואר במנהל עסקים?' היא שאלה נפוצה, שרק מעידה על מורכבותו של התואר המבוקש. בזמן הלימודים נוגעים הסטודנטים למנהל עסקים במגוון תחומים רחב במיוחד, המכינים אותם לקראת אפשרויות תעסוקה בתחומים רבים. כך שבסיום הלימודים הם יכולים לעבוד כמעט בכל תחום לבחירתם ואף להשתלב במשרות ניהוליות בתחום שבחרו.

סטודנטים רבים שנרשמים ללימודי מנהל עסקים חולקים חלום משותף - להצליח בגדול ולהפוך למנהלי שיווק, סמנכ"לים ואף למנכ"לים. כמו בכל מקצוע, גם כאן הגשמת החלום כרוכה בצבירת ניסיון במהלך הדרך.

למרות הדרך הארוכה, תואר במנהל עסקים מהווה יתרון המעניק נקודת פתיחה משופרת לבוגרים כמועמדים לתפקידי ניהול, ובוגרים רבים מתחילים את דרכם במשרות ניהול קטנות כגון: מנהלי מותג, מנהלי צוותים, אנשי שיווק בחברות קטנות. משרות אלו מאפשרות צבירת ניסיון, ההכרחי לשם קידום לעבר משרות גבוהות יותר בתחומים השונים: מנהלי תיקי לקוחות, אנליסטים, מנהלי תחום, מנהלי חברות, מנהלי ארגונים וסמנכ"לי שיווק.

לבחור מכל האפשרויות - מניהול מערכות מידע ועד ניהול עובדים

מגוון הנושאים הנלמדים במסגרת לימודי מנהל עסקים, מעניקים לבוגרי התואר אפשרויות תעסוקה רבות במגוון תחומים: כלכלה, משפט, ניהול ושיווק. בנוסף לכך, בוגרים רבים של לימודי מנהל עסקים מוצאים את עצמם משתלבים בעבודה במשרות ניהוליות בניהול יצור, ניהול כוח אדם, ניהול מימון, ניהול מערכות מידע, ניהול קשרי לקוחות ועוד.

מגוון התחומים הרחב הופך את התואר לרלוונטי כמעט לכל תחום, כך שגם אם בסופו של דבר לא תמצאו את עצמכם באחד מתפקידי הניהול, הלימודים יסייעו לכם להשתלב במגוון רחב של משרות, החל משיווק ועד להייטק, במגזר העסקי ובמגזר הציבורי.

ללכת בעקבות ההתמחות - מכוח אדם ועד שיווק

לימודי מנהל עסקים מכשירים אתכם לקראת תפקידכם כמנהלים של המחר. כאמור, במהלך הלימודים תחשפו למגוון רחב של תחומים, שיסייעו לכם לגלות איזה תחום מתאים לכם יותר, ולבחור מסלול מקצועי המתמקד בתחומי ידע ספציפיים, כגון מימון, שיווק או מערכות מידע. כך תוכלו בהמשך להתברג בארגונים המתעסקים בתחום בו בחרתם, או לאייש משרות העוסקות בתחום בארגונים במגזר הפרטי והציבורי.

להיות הבוס - לפתוח עסק עצמאי

אפשרות נוספת לנצל את הידע הרב שרכשתם במסגרת לימודי מנהל עסקים היא להקים עסק פרטי משלכם. פתיחת עסק פרטי והפיכה לעצמאים מאפשרת לכם ליישם את הידע והכלים שרכשתם בדרך שלכם ולנהל את העסק ועובדיו בשיטות שלכם, מא' ועד ת'. כמנהליו ובעליו של עסק פרטי, תהיו מעורבים בכל תחומי הניהול, מה שיספק לכם את ניסיון רב בתחומים השונים ולא רק בתחום ניהולי אחד.

לשרת את הציבור - משרות ניהול במגזר הציבורי

תואר ראשון במנהל עסקים הוא דרישת סף כמעט בכל משרת ניהול במגזר הציבורי, מהזוטרה ביותר ועד לגבוהה ביותר. בוגרי תואר ראשון במנהל עסקים יכולים להשתלב במשרות ניהול בגופים ציבוריים גדולים, ולפלס את דרכם אל עבר קריירה מצליחה במגזר הציבורי, שיכולה להגיע עד לניהול החברות הציבוריות הגדולות במשק.

להמשיך ללמוד - תואר שני במנהל עסקים

לרמת ההשכלה יש השפעה רבה על סוג המשרה אליה תוכלו להגיע. לימודי התואר השני במנהל עסקים מחברים בין התאוריה לפרקטיקה, ומכינים אתכם לקראת תפקידי ניהול בכירים במשק בתחומים השונים, החל ממימון ושיווק, דרך ניהול פרויקטים ומערכות מידע ועד ניהול משאבי טבע. לימודים גבוהים יותר יסללו את דרככם לאקדמיה, שם תוכלו להיות אלו המכשירים את דור המנהלים הבא.

המרצים, הניסיון ועוד 8 סיבות שהופכות את התואר הראשון במשפטים לתואר נחשק במיוחד

בן או בת עורכי דין הם חלומה של כל אם. ואם נשפוט לפי כמות הסטודנטים והסטודנטיות המסיימים את לימודי המשפטים, בכל שנה יש בישראל יותר ויותר אמהות מאושרות שחלומן התגשם.

אך מה במקצוע המשפטים הופך אותו לכל כך נחשב ויוקרתי? ומדוע דווקא תואר זה מצליח למשוך אליו עשרות אלפי סטודנטים חדשים בכל שנה? ישנם מספר שיקולים שהופכים את התואר המשפטים לפופולרי ונחשק:

אפשרויות התעסוקה

חוק ומשפט שזורים בכל תחום בחיינו, ולכן לימודי תואר ראשון במשפטים פותחים בפני הבוגרים כמות אינסופית של אפשרויות תעסוקה, ומגדילים את סיכוייהם להשתלב בשוק העבודה. בוגרי לימודי המשפטים משתלבים במשק במגוון תפקידים, החל מעורכי דין בחברות או משרדים, דרך יועצים משפטיים במגזר הפרטי והציבורים וכלה במגשרים.

ידע לחיים

לימודי המשפטים מעניקים ידע נרחב המשמש כל אחד מאתנו בחיי היומיום, ורבים בוחרים בלימודי המשפטים כדי להרחיב את הידע המשפטי שלהם, על מנת לעשות בו שימוש בענייניהם הפרטיים, וכן במקום עבודתם. ידע משפטי מקל עלינו ברכישת דירה או רכב, בחתימה על חוזה העסקה וכן בהתנהלות מול גורמים ציבוריים ופרטיים עימם אנו קשורים בחוזים.

תחושת השליחות

עבור אנשים רבים המעוניינים לנסות להפוך את העולם למקום טוב יותר על ידי סיוע לאנשים אחרים, לימודי המשפטים מהווים כלי במלחמה למען הצדק והשוויון. העוסקים במשפטים מסייעים לאנשים רבים להתמודד עם אתגרים ובעיות מכל תחומי החיים, הן בעבודה במגזר הציבורי והן בסיוע וייעוץ לעמותות פרטיות הפועלות למען מטרות חברתיות נעלות וללא כוונות רווח.

העתיד הכלכלי

גם לשיקול הכלכלי יש חלק נכבד בבחירה בלימודי המשפטים. בוגרי תואר ראשון במשפטים העוסקים בתחום נהנים מאפשרויות תעסוקה מתגמלות, אשר הולכות וגדלות ככל שהם מתמקצעים וצוברים ניסיון בעבודה וככל שהוותק במקצוע גדל, ומבטיחות להם רווחה כלכלית.

יתרון לעתיד

תואר במשפטים משמש כנקודת פתיחה טובה בדרך להשתלבות בתפקידים ציבוריים בכירים. כמו כן מהווים לימודי המשפטים הכנה לפעילות ציבורית עבור אלו החושקים בתפקיד פוליטי, בשל הידע הרב שהם מקנים, וההכרות והשליטה בתחומי החוק והמשפט.

סביבת לימודים איכותית

בית הספר למשפטים במכללה האקדמית נתניה, בראשותו של פרופ' סיני דויטש, פועל מזה שנים רבות ונהנה ממוניטין של מצוינות ואיכות. הסטודנטים המשתלבים במסלול לימודי משפטים במכללה האקדמית נתניה נהנים מתנאי לימוד מצוינים ומתקני לימוד מתקדמים וסביבה סטודנטיאלית איכותית.

סגל מרצים מוביל

הסגל האקדמי האיכותי של בית הספר למשפטים במכללה האקדמית נתניה כולל מרצים בעלי שם, המעניקים לסטודנטים יחס חם ומלוים אותם אישית במסגרת סדנאות התנסות מעשית וסמינריונים. בנוסף זוכים הסטודנטים בבית הספר למשפטים להרצאות מפי בכירי וטובי עורכי הדין בארץ במגוון תחומים.

צבירת ניסיון מעשי

בית הספר למשפטים של המכללה האקדמית נתניה מפעיל מס' רב של קליניקות משפטיות המאפשרות לסטודנטים להתנסות בפעילות משפטית אמיתית, הכוללת סיוע משפטי בקהילה, ליווי סניגורים, סיוע לחייבים, גישור ועוד.כן מפעיל בית הספר מערכת כתב עת נחשב ביותר בקרב בכירי עולם המשפט בשם "מאזני משפט", המערכת מורכבת סטודנטים אשר זוכים להוות עין חוקרת ומבקרת של פסיקה ומאמרים המגיעים משופטים ועו"ד בכירים.

עתיד מקצועי בטוח

סטודנטים מצטיינים לתואר ראשון במשפטים במכללה האקדמית נתניה מתקבלים לכיתת המצוינות, בה מובטח לחלקם להשתלב באחד מעשרות משרדי עורכי הדין המובילים. כמו כן פועל במכללה המרכז להכוון תעסוקתי 'כיוון', המסייע לסטודנטים למצוא מקומות התמחות, המקדמים את הבוגרים לקראת ניהול משרדי עורכי דין גדולים וייצוג אנשי עסקים מובילים.

קשרים מקצועיים עתידיים

במהלך השנה השנייה משובצים הסטודנטים המצטיינים בתוכנית המצויינות בביה"ס למשפטים הפותחת בפניהם צוהר בלתי אמצעי למיטב עוה"ד במשק המגיעים מדי שבוע ללמדם מתוך הפרקטיקה ותיקים המתנהלים בבתי המשפט. בשנה השלישית משובצים הסטודנטים לסטאז' ולקדם סטאז' במשרדי עורכי הדין המובילים בישראל, ומתמחים במשרדי עורכי דין מהטובים בארץ. שיתופי הפעולה עם המשרדים יוצרים היכרות בין הסטודנטים לבין עורכי הדין במשרדים המובילים, ומפתחים את הבסיס לקשרים המקצועיים שילוו אתכם בעתידכם המקצועי.

והחשוב מכל .... מעבר בחינות הלשכה והשתלבות בתחום
מדי שנה על 80% מבוגרי ביה"ס למשפטים עוברים בהצלחה את בחינות הלשכה, ומעל 90% מהבוגרים משתלבים בעבודה בתחום המשפט.

Tags: לימודי משפטים

תכנית לימודי תואר שני במנהל עסקים במכללה האקדמית נתניה, הנחשבת לאחת מתכניות הלימודים המגוונות והאיכותיות בעולם האקדמי בישראל, דוגלת בחיבור תיאוריה עם פרקטיקה וביצירת אינטגרציה בין האקדמיה לבין דרישות עולם העסקים.

לשם קידום השילוב בין העולם האקדמי לבין עולם העסקים על גווניו השונים, הקימה לפני כ- 15 שנה המכללה האקדמית נתניה את המרכז למצוינות, בהנהלתה של ד"ר אביבה אדלר, האחראי על פיתוח קשרי אקדמיה ותעשייה, ופועל במספר מישורים, הן מול גופים עסקיים מובילים במשק והן מול אנשי האקדמיה והסטודנטים.

עבור אלו מכם ששומעים על המרכז לראשונה, אספנו 10 עובדות על המרכז למצוינות ועל פרויקט המצוינות שלו, שהופכות את הסטודנטים המשתתפים בפרויקט למובילי הקשר בין האקדמיה לתעשייה:

1. לחבר בין האקדמיה לבין עולם העסקים

המרכז למצוינות הוקם לפני כ- 15 שנה במטרה לפתח מערכות קשרים ושיתוף פעולה עם חברות וגופים מובילים במשק הישראלי, ולשלב בין העולם העסקי והעולם האקדמי.

2. להמיר את פרויקט הגמר בתואר השני בפרויקט מצוינות מעשי בחברה עסקית

הנהנים העיקריים מפעילותו הברוכה של המרכז הם הסטודנטים לתואר שני במנהל עסקים של המכללה אקדמית נתניה, להם ניתנת האפשרות להשתלב בפרויקט המצוינות החל משנת הלימודים השלישית, ולהמיר את פרויקט הגמר בחלק מההתמחויות בפרויקט מצוינות - פרויקט מעשי אותו יבצעו באחת החברות העסקיות המובילות במשק.

3. להתמודד עם בעיות עסקיות בזמן אמת

ההשתתפות בפרויקט מצוינות מייצגת עבור הסטודנט הזדמנות נדירה להשתלב באחת מהחברות העסקיות או הגופים המובילים במשק ולבצע בהם פרויקט מעשי. במהלך פרויקט המצוינות לומדים הסטודנטים להתמודד עם בעיות עסקיות בזמן אמת הדורשות פתרון בטווח קצר, ולהשתמש בכלים העומדים לרשותם על מנת לספק פתרונות לבעיות אלו.

4. ליהנות מחוות דעת מקצועית מסביב לשעון

הסטודנטים המבצעים פרויקט מצוינות באחת מהחברות המובילות, מקבלים הנחייה צמודה משולבת ממנהל בכיר בחברה ומאיש אקדמיה בכיר מהמכללה, במקביל. כך שבכל עת במהלך ביצוע הפרויקט הם נהנים מחוות דעת אקדמית וייעוץ מקצועי וזוכים להיחשף לתובנותיהם האקדמיות וניסיונם העסקי העשיר גם יחד, המכוונים אותם לקראת התמודדות נכונה ומציאת פתרונות יעילים.

5. לבסס מערכת קשרים ענפה לעתיד

ביצוע פרויקט המצוינות מהווה עבור הסטודנטים הזדמנות מצוינת ליצירת נטוורקינג בקרב בעלי תפקידים ניהוליים בחברות המובילות במשק ובארגונים הגדולים הנמצאים בליבת העשייה העסקית, וכך להגדיל את קשריהם העסקיים ולהרחיב את מעגל העמיתים עימם יעבדו בהמשך, ועשויים לתרום לפיתוח הקריירה האישית.

למשתתפי פרויקט המצוינות ניתנת האפשרות לקבלת מלגה, הממומנת באופן משותף על ידי המכללה והחברה בה מתבצע הפרויקט, המלגה מוענקת על סמך קריטריונים קבועים.

7. לעבוד עם החברות המובילות והגופים הגדולים במשק

פרויקט המצוינות נערך בשיתוף פעולה עם מספר רב של ארגונים בולטים בשוק הישראלי, ביניהם ניתן למצוא, בין השאר, את מוטורולה ישראל, כתר, ישרוטל, סנו, לוריאל, מקורות, אפריקה-ישראל, וויליפוד, מרחב-חמת, אלביט, בית התפוצות, טרנספוט ועוד.

8. ללמוד מהטובים ביותר

מנחה פרויקט המצוינות הוא ד"ר גדי רביד, דיקן ביה"ס למנהל עסקים ומומחה בתחום השיווק.

9. לזכות בתעודת מצוינות

בגמר פרויקט המצוינות מוענקות לסטודנטים שעמדו בכל דרישות הפרויקט, תעודות "בוגר תכנית המצוינות" מהמכללה האקדמית נתניה ומהחברה בה בוצע הפרויקט.

10. ליהנות מיתרון משמעותי בשוק

פרויקט המצוינות מעשיר את הסטודנטים המשתתפים בו בידע ובכלים מעשיים המעניקים להם יתרון משמעותי על פני סטודנטים אחרים אל מול דרישות העבודה במשק הגלובלי, ומשרתים אותם בהמשך התפתחות עתידם המקצועי.

Tags: אקדמיה, לימודים, מנהל עסקים, מצוינות, עסקים, קריירה, תואר שני

# data[].attributes.attachment_link.title
dorit כתבה בהאקדמית נתניה

# data[].attributes.attachment_link.description
כשחושבים על לימודי תקשורת, המחשבה הראשונה שעולה בראשם של רבים היא לימודי עיתונות או טלוויזיה, אך האמת היא שתואר ראשון בתקשורת הוא כבר מזמן הרבה יותר מכך. בשנים האחרונות עולם התקשורת הולך ומתפתח וערוצי תקשורת חדשים נפתחים כל הזמן. ההתפתחות הטכנולוגית ועידן המדיה הדיגיטלית הופכים את עולם התקשורת לדינמי יותר וזמין יותר, אך יחד עם זאת גם תובעני יותר.

# data[].attributes.headline
מדבר על התקשורת הדיג

# data[].attributes.body
מדבר על התקשורת הדיגיטלית

# data[].attributes.attachment_link.readable_text
פורסם ב 2016-08-29 | קטגוריית בלוג כתיבה שיווקית

מה היא תקשורת דיגיטלית

תקשורת דיגיטלית היא תקשורת המתבצעת בעזרת מדיה דיגיטלית. המילה דיגיטלית היא מילה טכנית, שפירושה ספרתי. היא מכוונת לאופן שמירת המידע: קידוד ספרתי של המידע שומר מידע באופן קומפקטי. בעידן התפוצצות המידע לתכונה של שמירת המידע ואחזורו באופן דיגיטלי יש חשיבות רבה, אפילו מהפכנית, בפרט כשאנו עוסקים בריבוי תכנים "כבדים" בעזרת כדי לשמור אותו בקומפקטיות.

הקידוד הדיגיטלי יצר ממש מהפכה באופן שבו אנחנו יכולים ליצור תכנים ולהפיץ אותם בעיקר ברשת האינטרנט אבל גם במערכות שמע וראייה כמו טלוויזיה או מערכת. למונח "תקשורת דיגיטלית" או "תקשורת בעידן הדיגיטלי" אין דבר וחצי דבר עם מהות הדבר מבחינת : לא עם התקשורת - ההיבט החברתי של הפעולה ולא עם התרבות - ההיבט התרבותי של המונח.

תקשורת דיגיטלית ביחס לתקשורת המונים

בכל זאת, דוברים רבים משתמשים במונח "תקשורת דיגיטלית" כדי להציג את התקשורת של העידן המודרני ובעיקר את התקשורת במרשתת (רשת האינטרנט).

יש לזכור כי העידן הדיגיטלי מאפשר להעלות תכנים ולהפיץ אותם בפלטפורמות שונות ולהגיע לאנשים בנקודת הקצה במהירות הבזק. לגופי ציבור ומפלגות, שלעתים מוגבלים על ידי החוק בפרסום שלהם, מהווה הפרסום הדיגיטלי או התקשורת הדיגיטלית אמצעי אפקטיבי כדי לקדם את נושאים ופוליטיקאים ולשפר את המוניטין שלהם.

בנוסף, המרשתת (רשת האינטרנט בעברית צחה) מאפשרת להגיע למשתמש הסופי בזמן אמת דרך המחשב או הסמרטפון באופן אישי, וכך, העלות של הפרסום הדיגיטלי נמוכה בהרבה מהעלות של הפרסום באמצעי המדיה המסורתיים כמו עיתונות וטלוויזיה.

תקשורת דיגיטלית בראי החוקר

בכנס ה-19 של האגודה הישראלית בתקשורת שבו השתתפתי, השתתפו חוקרי תקשורת ולאו דווקא אלה העוסקים בה. סביר להניח שלמפרסמים עצמם יש ממצאים מדויקים ומעמיקים על הפרסום הדיגיטלי, אך הם לא מגיעים לציבור.

הכנס עסק בראייה מחקרית של הפרסום הדגיטלי במרשתת ובמגמות העולות ממנו. מגמות אלה הן מעניינות, משום שהן בוחנות פעילות מסחרית בראיית על ומאפשרות לנו , המשתמשים, לקבל גם תובנות על התפיסה תקשורתית-חברתית של הנעשה מסביבנו. לדוגמה כיצד התקשורת הדיגיטלית משפיעה על חיינו, לדוגמה, מה פירוש אינטימיות במרשתת ? סוגיות אלה ואחרות, חלקן טריויאליות חלקן חדשניות הועלו בכנס.

בפוסט זה אעלה מספר תובנות שעלו בהרצאות שבהן השתתפתי בכנס מס' 19 של האגודה הישראלית לתקשורת ואתמקד הפעם, איך לא, בפרסום הדיגיטלי במרשתת (רשת האינטרנט בעברית צחה). הממצאים הם חלקיים, ועדיין רב הנסתר על הגלוי, ובכל זאת, הפרסום מצביע על מספר מגמות, ואלה הן:

פרסום דיגיטלי - כדאי או לא ?

כפי שעלה בכנס, עלות הפרסום הדיגיטלי היא עדיין נמוכה בהרבה מעלות הפרסום בערוצי התקשורת המסורתיים כמו הטלווזיה, העיתונות והרדיו, כך שמפרסמים רבים רואים במרשתת מקום אטרקטיבי מאוד להעברת מסרים ולשכנוע בעמדות.

מדדים לבחינת האפקטיביות של הפרסום הדיגיטלי במרשתת וברשתות החברתיות

גם בפרסום המסורתי לא תמיד יודעים עד כמה קמפיין מסוים הוא אפקטיבי באמת ומהי המידה שהביא למכירות של המוצר. לעתים מגמת הפרסום היא ברורה, לעתים היא מטושטשת.

מה שברור הוא שאמצעי פרסום צריך להתאים לאמצעי התקשורת הרווח אצל המשתמש; אם יותר אנשים גולשים ברשת ונמצאים שם, סביר להניח שאם נפרסם שם מסרים מרות שהשיח על כך פרסום המסורתי, מידת האפקטיביות של המדיה הדיגיטלית נתונה בסימן שאלה, וכל פעם מפתחים אנשי הפרסום והשיווק מדדים חדשים כדי לבדוק את הצלחתה.

גם האפקטיביות של הפרסום הדיגיטלי ברשתות החברתיות, בפרט בפייסבוק, שמגיעה למיליארדי אנשים, הוא עדיין שאלה שנשאלת בקרב מפרסמים ובקרב לקוחות: עד כמה אפקטיבי השיווק הדיגיטלי במרשתת ? עד כמה מביאים לנו הקמפיינים ברשתות החברתיות הצלחה במיזמים שלנו ? עד כמה ההצלחה ברשתות החברתיות ובמרשתת מתורגמת גם במונחים של העולם הלא-מקוון ?

לדוגמה, בבחירות לכנסת ה-19 הייתה הפעילות ברשת הדיגיטלית של התנועה "ארץ חדשה", כה רבה, עד כי רבים היו בטוחים כי היא תיכנס לכנסת. ואילו בבחירות עצמן לכנסת ה-19, בקלפיות, התברר כי למרות הבאאז שעשתה התנועה ברשת, היא הייתה רחוקה מכניסה לכנסת וממעבר על אחוז החסימה.

מובן, כאן נכנסת גם השאלה של מדדים. מניסיוני, פרסומאים לא אוהבים לדווח על תוצאות אמיתיות, גם בשל התחרות העזה בינהם. דווקא, בכנס האחרון, ה-19 במספר, של האגודה הישראלית לתקשורת שבו השתתפו חוקרי תקשורת ולא מפרסמים או משרדי פרסום ניסו לענות על חלק מהשאלות הללו וכחוקרים לנסות ולהפגין אובייקטיביות אופטימלית.

ממצאים על הפרסום הדיגיטלי לבחירות

הממצאים שהועלו בכנס נוגעים לבחירות לכנסת ה-19. בנוסף, השתתפתי ב-3 הרצאות שאני רוצה לשתף אתכם כאן בתובנות שעלו מהן:

השפעת קמפיין בפייסבוק

לכל הטרחנים (ואני ביניהם) שהשקיעו אנרגיה וזמן בפייסבוק בזמן הבחירות לכנסת ה-19- מסתבר כי הפעילות הזו לא באמת השפיעה על תוצאות הבחירות, בטח לא באופן משמעותי. זה מה שעולה מתוצאות מחקר על קמפיין פייסבוק בבחירות לרשויות מקומיות ב-2013. המחקר על פייסבוק בבחירות 2015 יצא לדרך.

אינטימיות במרשתת

מסתבר, שאנחנו המבוגרים, נקראים "מהגרים דיגיטליים" לעומת הילדים שלנו שנולדו לתוך המציאות הדיגיטלית, הנקראים "ילידים דיגיטליים", מביעים יותר אמון באינטימיות ברשת מאשר הילידים. כלומר, אנחנו מסוגלים ליצור ולתחזק קשרים חזקים ובעלי משמעות במרחב הזה יותר מהם. ייתכן אולי שהדבר נובע מהיכולת שלנו להיות במרחב מאשר "ילדי המסכים".

הרבה הסכמה לא הייתה במושב הזה על אינטימיות במרשתת, והויכוחים היו עזים. על כל פנים, "אינטימיות" הוא מושג נרחב שמעורר קונוטאציות רבות, שעלו גם במושב, מבלי שהדוברים הגיעו בינהם להסכמה. המושב הסתיים בצורך להגדיר מחדש את המונח "אינטימיות" במובנים הרבים שלו ומבלי להגיע למסקנות חד-משמעיות.

שמירה על פרטיות במרשתת

כולם מדברים על אובדן הפרטיות שלהם במרשתת, אבל רק 30% מהאנשים פועלים באמת כדי לשמור עליה . אז, אנא כדי שתוכלו לשמור על הפרטיות שלכם במרשתת (רשת האינטרנט):

מחקו את היסטוריית הגלישה שלכם מהדפדפן (העוגיות).

שנו את ההגדרות בדפדפן.

בדקו באתרים משתפי קבצים אם ההגדרות מתאימות לכם.

בדקו את הפרופיל שלכם בפייסבוק.

קראו את הצהרות הפרטיות לפני שאתם חותמים עליהן.

לתובנות נוספות על שיווק דיגיטלי במרשתת וברשתות החברתיות:

# data[].attributes.attachment_link.title
תקשורת דיגיטלית ברשת - תובנות מהכנס ה-19 של האגודה הישראלית לתקשורת

# data[].attributes.attachment_link.description
פורסם ב 2016-08-29 | קטגוריית בלוג כתיבה שיווקית תקשורת דיגיטלית היא תקשורת המתבצעת בעזרת מדיה דיגיטלית. המילה דיגיטלית היא מילה טכנית, שפירושה ספרתי. היא מכוונת לאופן שמירת המידע: קידוד ספרתי של המידע שומר מידע באופן קומפקטי. בעידן התפוצצות המידע לתכונה של שמירת המידע ואחזורו באופן דיגיטלי יש חשיבות רבה, אפילו מהפכנית, בפרט כשאנו עוסקים בריבוי תכנים "כבדים" בעזרת כדי לשמור אותו בקומפקטיות.

# data[].attributes.headline
המעבר מעיתון למחשב ו

# data[].attributes.body
המעבר מעיתון למחשב ואייפד וסמארטפון

# data[].attributes.attachment_link.readable_text
>> כולנו כבר מכירים את המנטרות השחוקות בנוגע לאינטרנט: העתיד טמון ברשת, המידע באינטרנט מגיע מהר יותר, הרשת עדכנית ואינטראקטיווית, הרשת היא היפר-מדיה הכוללת בתוכה את כל אמצעי המדיה שקדמו לה, היא סינכרונית וא-סינכרונית בעת ובעונה אחת, היא לא מוגבלת על ידי החלל הפיסי, היא נגישה מכל מקום, עלות ההפצה בה שולית ועוד ועוד. למעשה, אם מקשיבים למנטרות האלה, מוצרי דפוס כמו עיתונים נראים ארכאיים ולא רלוונטיים לעידן שבו אנו חיים, או כפי שרבים אוהבים לדקלם: Print is Dead.

אז נכון, אי אפשר להתעלם מיתרונות האינטרנט על פני מדיום מודפס, וקשה גם לטמון את הראש בחול ולהתעלם מהשינויים העוברים על העיתונות המודפסת: מספר העיתונים קטן, התפוצה יורדת והפרסום מידלדל והולך. אבל עדיין, אנשים קוראים עיתונים, והעיתונות המודפסת, על אף שהיא במשבר, לא תיעלם ממפת התקשורת כל כך מהר.

האינטרנט לא שיכלל או שיפר את הטכנולוגיות שקדמו לו, אלא יצר מהפכה בתפישה. אבל הוא אינו הראשון בתחום התקשורת שעושה זאת. לפניו היו מכונת הדפוס, הטלגרף, הרדיו והטלוויזיה, ובכל פעם שטכנולוגיה מהפכנית כזו פותחה, מיד היו כאלה שמיהרו להספיד את אלה שקדמו לה ולבשר על מותן. "Video Killed the Radio Star", בישרה להקת הבאגלס ב-79', אבל הפלא ופלא - הרדיו עוד אתנו, ודווקא הווידאו לא.

כשמופיע בזירה אמצעי תקשורת חדש, אמצעי המדיה הוותיקים מסתגלים אליו מבחינה ארגונית, עסקית ומוסדית. הם משתנים, מסתגלים לאקולוגיה החדשה של שוק התקשורת, ומתרכזים במה שהם טובים. גם במקרה של העיתונות המודפסת זה מה שיקרה.

כבר כיום, עיתונים גדולים מתרכזים בתכנים מקומיים ובכתבות עומק, ובמקרים מסוימים אפילו מוותרים על הדפסת מהדורה יומית ומגבילים את עצמם לסופי שבוע, שבהם רמת החשיפה גבוהה משמעותית - ואז אפשר גם לדרוש מחירי פרסום גבוהים הרבה יותר. תוכן מקומי, ערך מוסף, פחות חדשות והדפסה בתדירות נמוכה יחסית, כל אלה יעזרו לעיתונות המודפסת לצלוח את המשבר. זה אולי נשמע כמו שינוי מהותי בעבור העיתונות היומית, אבל למעשה כל המאפיינים האלה כבר קיימים - בעיתונות המגזינית.

הפרינט אם כן, לא רק שאינו מת - הוא חי ובועט בתחום העיתונות המגזינית, וההמחשה הטובה ביותר לכך היא העובדה שאפילו אחד הסמלים המובהקים של התקשורת בעידן הדיגיטלי - - Wired מופץ כמגזין. בפרינט.

הכותב הוא מרצה לתקשורת באוניברסיטת חיפה ובמכללה למינהל, ומשמש עורך ראשי במוטו תקשורת המונים

# data[].attributes.attachment_link.keywords[]
העיתון עדיין לא מת

# data[].attributes.attachment_link.title
העיתון עדיין לא מת

# data[].attributes.attachment_link.description
כולנו כבר מכירים את המנטרות השחוקות בנוגע לאינטרנט: העתיד טמון ברשת, המידע באינטרנט מגיע מהר יותר, הרשת עדכנית ואינטראקטיווית, הרשת היא היפר-מדיה הכוללת בתוכה את כל אמצעי המדיה שקדמו לה, היא סינכרונית וא-סינכרונית בעת ובעונה אחת, היא לא מוגבלת על ידי החלל הפיסי, היא נגישה מכל מקום, עלות ההפצה בה שולית ועוד ועוד.

# data[].attributes.headline
תקשורת המונים בעידן הדיגטלי

# data[].attributes.subject
תקשורת המונים בעידן הדיגטלי

# data[].attributes.attachment_link.readable_text
סיכום מאמר: תקשורת מתכנסת ואפקט הדחיקה: קהלים של תקשורת בעידן הדיגיטלי/אדוני ונוסק

תמצית

משאל טלפוני של למעלה מ-2400 מבוגרים בדק ב-1997 את הרגלי האנשים כדי לבחון אם יש שינויי בצורכי האוריינות (שהיו נחוצים לצורכי מדיה ישנות) עם כניסת האינטרנט, בחברת הכבלים מתפתחת. בעלי אינטרנט קוראים יותר, ומבלים יותר בילויי מותרות. נראה שמתגבש לאיטו שיווי משקל בין השניים, עם הדפוס.

פתח דבר

בעידן תפוצת הטכנולוגיות החדשות, שואלים מה האינטראקציה בין הישנות לבינן. הטכנולוגיות החדשות דורשות כתנאי ידיעת אוריינות חדשה, המכנסת אוריינות מדיה (מהתקשורת האודיו-ויזואלית) ואורינות מסורתית (קרוא וכתוב; היום אומרים שנכלל רק מי שיש לו 6 שנות לימוד). במאמר נשאל עד כמה יכול האינטרנט לדחוק את הצורך בקריאה ובמדיה אלקטרונית, או פעילויות פנאי הדורשות יציאה מהבית. לחילופין, יתכן שישנה חלוקת עבודה חדשה של אמצעי התקשורת. נבחן זאת בישראל.

ב-1999 יש ב-41% מבתי האב מחשב אישי, ו-12% אינטרנט, וכך מתאפשר להשוות בי מי שמחובר למי שלא. במחקר קודם הוכיחו כי אנשים שהתחברו לכבלים חשו יותר אוניברסאליים ויותר מחוברים לקהילות סוצי-אקונומיות ועדתיות.

יחסים דיאלקטים בין מדיה
דטרמניזם טכנולוגי
הרעיון: שינויים בטכנולוגית התקשורת ישפיעו לאורך זמן על המבנה החברתי. איניס טען שהציביליזציה מועצבת על ידי התפתחויות של טכנולוגיה תקשורתית, המעבירה ידע על פני זמן ומרחב. מקלוהן יישם את ה"דחיקה" של אמצעי תקשורת את קודמו על דפוס וטלביזיה. הדפוס יצר חשיבה רציונאלית, לאומיות, כלכלה ומדע, ומקלוהן טען שהטלביזיה תביא לכך שחוויות משותפות יחליפו את החשיבה הרציונאלית.

4 סוגי דחיקה

מאוחר יותר התרכך וקבע שאפשריות 3 חלופות הנוספות להדחה (כאנטיתיזה): הגברה (תיזה), איחזור והיפוך (סינתיזה). לאלו אפשר להוסיף "התכנסות" של אמצעי אחד לתוך האחר. האפשרויות האלו נקבעות לפי: ההיבט אותו מגביר האמצעי (למשל: רדיו הגביר את הקול), שימור היבט דומיננטי מהאמצעי הקודם(קול), דחיקת האמצעי הקודם (למשל: את העיתון), לאן יחזור/ישתנה כשיגיע למלוא הפוטנציאל.

ביקורת

אחרים ביקרו את הגישה וטענו שגם לאפיונים חברתיים וכלכליים יש משקל. הם ראו בדפוס סוכן שינוי למשל. אנשי גישת ה"שימושים וסיפוקים" טוענים שיש חלוקה פונקציונאלית (מידע, אסקפיזם וכו') בין אמצעי התקשורת כמספקים צרכים פסיכו-חברתיים, ועל כן הן יכולים להחליף זה את זה רק במידה מוגבלת.

דחיקה מול שיווי משקל

מטלביזיה למחשב

טופלר השתמש במונח "מרקענים" ששימש בעבר צופים כבדים, כדי לתאר צעירים שהחליפו את הצפיה במשחקי וידיאו ובמחשב. המחשב סיפק סינתיזה בין טלביזיה לדפוס. אולם האינטרנט מספק גם צרכי אורינות ישנים וגם אסקפיזם ויחסי חברה.

הממצאים על חלוקת הזמן לא אחידים: האינטרנט מסכן את הטלביזיה, כי שניהם מספקים אסקפיזם, אך הוא לא מפצה על העיתון, ולא פוגע מדי בתרבות הפנאי. אצל ילדים יש שינויים גמישיים יותר בין אמצעי התקשורת לפי הפונקיונאליות שלהם.

אוריינות מודרנית

האוריינות המסורתית היא תנאי מוקדם לרכוש אורינות מודרנית. היט הגדירה אוריינות פונקציונאלית כקריאה לכמה מטרות: מעשית, פנאי, חדשות ואמונות. ההגדרה הבסיסית לאורינות מסורתית היתה של קאסל וכללה פענוח בסיסי של כתוב. האינטרנט משכלל את הדרישה ומבקש להוסיף לקריאה יצירת כתוב באופן חי יותר.

אוריינות המדיה

אוריינות המדיה - הוא נסיון לנצל את המשיכה של ילדים לטלביזיה, כדי להכניס תכני לימוד, אך היא הביאה איתה חשיפה לתכנים אחרים, ולהעדפת ההצגה על התוכן. היום המונח משמש להבנה של סמלים במדיה ולגבי ייצורם, והז'אנרים הטלביזיוניים. כל אלו מביאים לקליטה קוגניטיבית של מספר מסרים מסוגים שונים במקביל ולהשתתפות פארה חברתית. הוראה מתכנסת היא נסיון להשתמש במספר סוגי מדיה לצרכי הוראה.

מודל דיאלקטי של יחסי הגומלין בין המדיה

המודל מתאר ייצור, הפצה וצריכה. לכל אחד יש זהות פונקציונאלית שונה. אם אין הבדל יש הדחה, ואם יש ייחוד תתאפשר חליפיות וקיום מקביל (עם חפיפה מסויימת). התכנסות אפשרית, כשפונקציות שנות מתמלאות במקביל. המודל דיאלקטי, כך שאפשר שהמוצר C יהפוך מדיום עצמאי.

שימוש במדיום חדש, בתת קבוצות

מחקרים הראו כי נתוני רקע יכולים לנבא צריכת תקשורת. אוריינויות שונות הן "הון תרבותי" הנרכש בגיל צעיר, ולכן תלוי במעמד הכלכלי והחברתי של הבית (ילדים שצופים יותר בטלביזיה קשורים באמהות שקוראות פחות; גברים עוסקים יותר בעיתון וטלביזיה, ונשים בספרים). אוריינות מדיה אמורה לצמצם פערים מהסוג הזה. האינטרנט נשלט על ידי גברים צעירים לבנים משכילים במעמד כלכלי גבוה, אך הוא חודר גם לשכבות אחרות (בתלות במצב המדינה), וכך גם האוריינות המתכנסת.

הנחות ושאלת מחקר

הנחות

בחנו כניסה של המדיום בקרב מי שיש לו אינטרנט, מי שיש לו מחשב בלי אינטרנט ומי שאין לו. ההנחה היא שאם נפקח על הבדלי גיל והשכלה, נגלה את ההבדלים בין הקבוצות. ההנחה היא שנמצא דומיננטיות (דגם מונופולי, או עיקרי) או שיווי משקל (דגם מגוון) בין המדיה וכן סוגי אוריינויות שונות. אפשרות רביעית היא התכנסות, הדורשת אוריינות מתכנסת.

השאלות

1. כיצד קשורים מחשב ואינטרנט למשתני הרקע.

2. כיצד הקבוצות צורכות תקשורת מודפסת, תקשורת ויזואלית (ואודיו-ויזואלית) ופעילות פנאי?

3. מה ההבדלים בדפוסי הצריכה בין הקבוצות.

שיטה

ב-1997, רואינו טלפונית על ידי סוקרים מקצועיים 2400 איש, בגילאי 20 ומעלה, השייכים לשלוש הקבוצות. הבדלים בין הקבוצות: במגדר אין, אך יש בהכנסה (גבוהה, פחות מעניינת צריכת האמצעים במחקר), השכלה, גיל ועיסוקים בשעות הפנאי.

הראיון

נשאלו לגבי (1-) אמצעי תקשורת קיימים, (2-) צריכתם, (3-) עיסוק בפעילויות מחוץ לבית ו(4-) משתני רקע.

עיבוד

א. חושבו מתאם ורגרסיה, בין המשתנים לבעלות ושימוש. ב. נבדק הקשר בין אמצעי תקשורת, פעילות פנאי בשלוש קבוצות הבעלות תוך פיקוח על גיל והשכלה. ג. נבדקו דפוסי צריכה ופנאי בשלוש הקבוצות.

ממצאים

צריכה וגישה לתקשורת חדשה וישנה

(נתוני שימוש מויינו להגדרות בעמ' 16; כל האחוזים מפורטים בעמוד 17; בעמוד 20 מוצגות התוצאות בטבלה מול פנאי, ובעמוד 22 מול רמת השכלה-א.נ.). אמצעי התקשורת אצל מבוגרים היו הישנים. למרות הקשר לגיל צעיר, הקשר להכנסה והשכלה חזק יותר[1]. מחשב קשור יותר בהשכלה, ואינטרנט יותר בגיל.

הבדלים בצריכת מדיום ופעילות פנאי בקבוצות הבעלות השונות

הדחיקה נמדדה בתדירות שימוש במדיום החדש והישן ובעיסוקי פנאי. הדחיקה נמצאה קשורה במדיום ובקבוצת הגיל וההשכלה. קוראי ספרים היו בעלי מחשבים ולהפך. אחוז הקוראים היה גבוה ביותר בקרב המחוברים לאינטרנט. נראה בעלי אינטרנט צפו פחות בטלביזיה, אך קראו יותר עיתונים (כתלות בגיל) והלכו יותר לקלונוע. רדיו ווידאו הביאו נתונים שונים. בגילים מאוחרים היו בעלי אינטרנט יוצאים פחות מהבית. כשמפקחים על ההשכלה, גבוהה ובעיקר בינונית: מחוברים לאינטרנט הם קוראי ספרים; פחות משכילים: אנשי האינטרנט הם קוראי עיתונים. צופי טלביזיה כבדים היו יותר בקרב מי שאין לו מחשב, פחות בקרב מי שיש לו, ועוד פחות בקרב אנשי האינטרנט. יש נטיה של בעלי השכלה גבוהה עם אינטרנט להשאר בבית, לקרוא ספרים ולצאת לקולנוע.

דפוסים

בקרב חסרי מחשב יש 5 אשכולות: ממוקד ויזואלי, ממוקד דפוס, מגוון משניהם, דגם מונו (טלביזיוני), דגם ממוקד צר (רדיו וקצת מהאחרים). בקרב המחוברים לאינטרנט: רק אנשי אינטרנט (מתכנס), עשיר בטלביזיה ובאחרות (מגוון צר), הרבה מהכל (מגוון רחב), ממוקד דפוס ודגם מונו (וידאו).

דיון

ראוי לשאול אם אפשר בכלל לחזות הדחה או תחליפיות של אמצעי תקשורת ישנים בחדשים. בעלי אינטרנט לא הפסיקו לקרוא, אלא להפך, קראו יותר, וראו פחות טלביזיה, וזה מתומך גם במחקרים אחרים. מלבד אנשי החמישים פלוס - אנשים גם לא נשארים יותר בבית. את כל אלו אפשר להסביר בסקרנות אינטלקטואלית שמעודד המדיום החדש. האינטרנט הוא קצת תחלופי בחיי החברה והבידור שהוא מאפשר לטלביזיה. כל אלו צפויים להביא להדחת הטלביזיה כמוצר נבדל. למרות הדמיון בין האשכולות בקבוצות השונות, נראה שהדגם הממוקד-ויזואלית מסביר הכי טוב את העדר המחשב, והדגם המתכנס את בעלי האינטרנט.

האוריינויות המסורתית והויזואלית הכינו את הקרקע למתכנסת הדורשת אינטראקטיביות.

המסקנה

דטרמניזם טכנולוגי לא מסביר את החיים של טלביזיה ואינטרנט. זוהי מערכת רב ערוצית של יחסים הדדיים בין המדיה. התהליך הוא איטי ובחיתוליו, והוא נוגע גם בנשים ומבוגרים, ועתיד להיות עוד יותר הטרוגני.

כאמור, המחקר עוד בחיתוליו.

[1] על פי ניבוי R לינארי (משמע בהנחה שנתון אחד משפיע על השני באופן ישר-א.נ.).
סיכום מאמרים בתקשורת תקשורת המונים סיכומים אקדמיים
סיכום מאמר: תקשורת מתכנסת ואפקט הדחיקה: קהלים של תקשורת בעידן הדיגיטלי/אדוני ונוסק

# data[].attributes.attachment_link.title
סיכום מאמר: תקשורת מתכנסת ואפקט הדחיקה: קהלים של תקשורת בעידן הדיגיטלי/אדוני ונוסק

# data[].attributes.attachment_link.description
סיכום מאמר: תקשורת מתכנסת ואפקט הדחיקה: קהלים של תקשורת בעידן הדיגיטלי/אדוני ונוסק תמצית משאל טלפוני של למעלה מ-2400 מבוגרים בדק ב-1997 את הרגלי האנשים כדי לבחון אם יש שינויי בצורכי האוריינות (שהיו נחוצים לצורכי מדיה ישנות) עם כניסת האינטרנט, בחברת הכבלים מתפתחת. בעלי אינטרנט קוראים יותר, ומבלים יותר בילויי מותרות.